Calixtus Episcopus seruus seruorum Dei, charissimo in Christo filio PONTIO Abbati Cluniacensi, eiusq. successoribus regulariter substituendis in perpetuum. Religionis Monasticæ modernis temporibus speculum, in Galliarum partibus documētum, beati Petri CLVNIACENSE Monasteriū, ab ipso suæ fundationis exordio Sedi Apostolicæ in ius proprium est oblatum. Proinde Patres nostri sanctæ recordationis Ioannes xj.  alij vsque ad nostra tempora Ecclesiæ Romanæ Pontifices, locum ipsum singularis dilectionis ac libertatis prærogatiua donarunt,  vniuersa ei pertinentia priuilegiorum suorum sanctionibus munierunt. Propterea fili in Christo beatissime PONTI, quem nos in Viennensis Ecclesiæ regimine positi nostris per Dei gratiam manibus in Abbatem consecrauimus,  personam tuam,  locum, cui Deo auctore præsides, totis dilectionis visceribus amplectentes, quieti vestræ,  Ecclesiarum vestrarum attentius prouidentes, Ecclesiam S. Theodori de Rocha Bouecorit, cum omnibus pertinentiis suis, laudantibus ipsius Ecclesiæ Clericis, a venerabili fratre nostro Willermo Petragoricensi Episcopo tibi  Ecclesiæ Cluniacensi humiliter  deuote donatam, auctoritate Apostolica tam tibi quam successoribus tuis perpetuis temporibus confirmamus,  præsentis priuilegij pagina communimus. Si quis igitur ausu temerario, impiaq. pręsumptione contra Deū,  sanctos eius Apostolos, contraque animā suam, hoc nostræ Apostolicæ auctoritatis priuilegium in aliquo infringere tentauerit, incunctanter se nouerit nostræ Apostolicæ maledictionis aculeo transpunctum, nostræ Apostolicæ excommunicationis telo perfossum, nostri etiam Apostolici anathematis gladio transsuerberatum, nec nisi per dignam satisfactionem saluti pristinæ reparandum. Ei ergo qui conseruator extiterit, sit pax Domini nostri Iesu Christi, quatinus  hic fructum bonæ actionis percipiat,  apud districtū Iudicem præmia æternæ pacis inueniat, Amen. Ego Calixtus Catholicæ Ecclesiæ Episcopus. ff. [Rota] Datum Laterani per manum Grisogoni, Sanctę Romanæ Ecclesiæ Diaconi Cardinalis, ac Bibliothecarij, V. Kal. Ianuar. Indict. XV. Pontificatus autem domni Calixti secundi Papæ, anno II.